बिहार सरकार में स्वास्थ्य मंत्री रह चुके तेज प्रताप ने इस विवाद में नजदीकी रिश्तेदारों, खास कर ससुराल पक्ष के लोगों की भूमिका पर भी नाराजगी जाहिर की. तेज प्रताप ने छोटे भाई तेजस्वी यादव के साथ उनकी बढ़ती नाराजगी की खबरों को भी खारिज कर दिया. उन्होंने कहा, ‘मैं तेजस्वी को अपना आशीर्वाद देता हूं. मेरी कामना है कि वह बिहार के अगले मुख्यमंत्री बनें. मैं उसकी तरफ ही रहूंगा और ठीक उसी तरह से उसकी मदद करूंगा जैसे महाभारत में कृष्ण ने अर्जुन की मदद की थी.’